google/wiki40b huggingface dataset:
Dominikaani Vabariik

Riik

Pealinn on Santo Domingo.

Rahvastik

Suurim linn on Santo Domingo. Suuruselt järgmine on Santiago de los Caballeros.

Majandus

Dominikaani Vabariigi majandus sõltub suuresti turismist.
Alates 1960. aastatest on majandusraskuste tõttu paljud dominikaanlased emigreerunud USA-sse, peamiselt idaranniku suurlinnadesse. New Yorgi linnaosas Washington Heightsis on dominikaanlased nii tihedalt koos, et seda mõnikord hüütakse Quisqueya Heights. Arvatakse, et Hispaniola saare põliselanikud aravakid kutsusid saare idaosa Quisqueya, kuigi mõned ajaloolased vaidlustavad seda. Praegu on dominikaanlased üks suuremaid latiinode rühmi USA-s.

Põllumajandus

Suurima osa Dominikaani Vabariigi majandusest moodustab põllumajandus. Seal töötab 40% töövõimelistest inimestest. Kasvatatakse tsitruselisi, kakaopuid, banaane ja muid puuvilju.

Tööstus

Peamised tööstusharud on pimsi ja paekivi kaevandamine. On ettevõtteid, kus valmistatakse seepi ja mööblit.

Transport

Autoteid on kokku 780 km, sellest kõva kattega 393 km, katteta 387 km.
Riigis on kaks lennujaama.
Laevu on 48, sh 6 puistlastilaeva, 24 keemilist kaubalaeva, 4 kemikaalilaeva, 2 konteinerlaeva, 6 naftatankerit, 2 parvlaeva.

Kaubandus

Eksport: 74 mln dollarit
Eksporditooted: seep, banaanid, puuviljad
Import: 234 mln dollarit
Imporditooted: autod ja masinad, toit, kemikaalid

Turism

Turism Dominikaani Vabariigis põhineb peamiselt matkamisel ja suurte kruiisilaevade külastustel. Turismiäri ei ole võrreldes teiste Kariibi mere äärsete riikidega väga arenenud. Väga palju on kaljuseid maastikke ja vähe randu, lisaks on riigis kehv infrastruktuur.
1997. aastal sõlmis valitsus lepingu Green Globe'iga (keskkonnaohutuse programm), et edendada saarel ökoturismi. Valitsus edendab turismialaseid investeeringuid, nagu näiteks hotellide ehitamist ja väga olulisi kruiisilaevade ehitamist.
2013. aastal külastas Dominikaani Vabariiki umbes 320 000 välismaalast; 320 000-st 80 000 on matkajad, ülejäänud on ristluslaevadelt. 2011. aasta tulu turismindusest oli 111 miljonit USA dollarit.

Ajalugu

Dominikaani Vabariigi territoorium on olnud vaheldumisi Hispaania, Prantsusmaa, Haiti ja jälle Hispaania ning USA võimu all. Vahepeal on taotletud iseseisvust ja omavalitsust.
20. sajandil on USA korduvalt sekkunud riigi siseasjadesse. USA toetas Rafael Leónidas Trujillo diktatuuri (1930–1961). 1963. aastal kukutati parempoolse riigipöördega, mida toetas USA, vabariigi esimene demokraatlikult valitud president Juan Bosch. Ülestõus, mille eesmärgiks oli põhiseaduslik võim taastada, kujunes kodusõjaks. 1965. tungisid sisse USA väed. Algas Joaquín Balagueri diktatuur (1966–1978).

Muusika

Rahvusvaheliselt tuntud on merengue, mis on populaarne alates 19. sajandi keskpaigast.

Sport

Dominikaanlased on tuntud pesapallifännid. USA-s on peaaegu kõikides paremates pesapallimeeskondades mõni dominikaanlasest mängija.
Grzegorz Krychowiak

Grzegorz Krychowiak (sündinud 29. jaanuaril 1990 Gryfices) on Poola jalgpallur, kes mängib Venemaa kõrgliiga klubis Moskva Lokomotiv ja Poola jalgpallikoondises kaitsva poolkaitsjana.

Klubikarjäär

Krychowiak alustas klubikarjääri Prantsusmaa klubides. 2008. aastal tegi ta debüüdi Prantsusmaa tugevuselt kolmanda liiga klubi Stade de Reimsi esindusmeeskonnas. Ta jõudis kiiresti klubi põhimeeskonda ja aitas klubil järgmiseks hooajaks tõusta Prantsusmaa esiliigasse Ligue 2. Hooajal 2010–11 saadi esilliigas kümnes koht ja Krychowiak valiti fännide poolt klubi hooaja parimaks mängijaks. Hooajal 2011–12 pääses ta kaks korda Bordeaux' Girondinsi meeskonnas väljakule Prantsusmaa kõrgliigas, kuid põhiosa hooajast veetis ta laenul esilliga klubis Nantes. 2012. aasta juunis sõlmis ta lepingu Reimsiga, mis oli jõudnud kõrgliigasse.
2014. aasta juulis liitus ta 4,5 miljoni euro eest Hispaania kõrgliiga klubiga Sevilla. Debüüdi Sevilla meeskonnas tegi ta 12. augustil UEFA superkarikamängus Madridi Reali vastu. Hooaegadel 2014–15 ja 2015–16 tuli ta klubiga UEFA Euroopa Liiga võitjaks. Hooajal 2015–16 valiti ta Hispaania kõrgliiga hooaja sümboolsesse koosseisu.
2016. aasta juulis suundus ta tagasi Prantsusmaale, liitudes Paris Saint-Germainiga. Regulaarseks mängumeheks ta hooajal 2016–2017 PSG-s ei saanud, pääsedes Prantsusmaa kõrgliigas väljakule 11 korral.
Hooaja 2017–2018 veetis ta laenul Inglismaa kõrgliiga klubis West Bromwich Albion. Krychowiak pääses sel hooajal Inglismaa kõrgliigas väljakule 28 korral, kuid ühtegi väravat ei löönud. West Bromwich Albion lõpetas hooaja 20. kohaga ja langes esiliigasse.
2018. aasta juulis liitus ta laenulepingu alusel Moskva Lokomotiviga. 2019. aasta juulis sõlmis ta klubiga püsilepingu.

Koondisekarjäär

Debüüdi Poola rahvuskoondises tegi ta 14. detsembril 2008 sõprusmängus Serbia vastu. Esimese värava lõi ta koondise särgis 14. novembril 2014 EM-i valikmängus Gruusia vastu.
2018. aasta maailmameistrivõistluste esimeses alagrupimängus lõi ta värava Senegali vastu.
Samuti kuulus ta Poola koondisse 2016. aasta Euroopa meistrivõistlustel.
Kasutatavus

Kasutatavus ehk kasutusväärtus (ka kasutuslikkus, kasutuskõlbulikkus; inglise keeles usability) on ergonoomikas ja disainis toote  tõhusa, ökonoomse ja mugava sihtotstarbelise kasutamise võimalikkus. 
Toote kasutatavus võib olla suurem või väiksem.
Tõnis Arro

Tõnis Arro (sündinud 10. mail 1960 Tartus) on eesti ettevõtja, konsultant ja tõlkija.
Ta lõpetas aastal 1978 Tartu 2. Keskkooli ja 1984. aastal Tartu Riikliku Ülikooli psühholoogia erialal. 
Ta on konsultatsioonifirma Fontes PMP kaasasutaja (1990) ja oli selle juht aastatel 1992–2005; konverentsifirma OÜ Balti Juhtimiskonverentsid kaasasutaja ja juhatuse liige (1999–2010), olnud Teatri NO99 loomenõukogu liige, SA Teater NO99 Nõukogu esimees, Tartu Ülikooli Sihtasutuse usalduskogu liige, Jaan Krossi Sihtasutuse juhataja. Praegu personaliotsingu firma Executive Lab Search partner, kirjastuse Hermes juhatuse liige ja HR-tehnoloogiaettevõtte Teamscope kaasasutaja. 
14. märtsil 2012 valiti ta avaliku konkursi tulemusel Eesti Arengufondi juhatuse esimeheks. Ta töötas Arengufondi juhina 1. aprillist 2012 kuni 24. juulini 2014. Samal ajal oli Tõnis Arro ka Arengufondi investeerimisettevõtte SmartCap juhatuse liige, alates oktoobrist 2013 nõukogu esimees.
Ta on tõlkinud ja toimetanud ilu- ja teabekirjandust.
Arro on kaasasutaja järgmistes organisatsioonides: Eesti Psühholoogide Liit, Eesti Kognitiivse ja Käitumisteraapia Assotsiatsioon, Eesti Personalitöö Arendamise Ühing ja Eesti Reservohvitseride Kogu.
Ta on lõpetanud Kaitseväe Lahingukoolis Meegomäel vabatahtlike reservohvitseride kursused, sai 18. juunil 1997 lipniku auastme.  
Aastatel 2012–2014 omandas Arro rahvusvahelise coaching'u kvalifikatsiooni Suurbritannias: master practitioner, Academy of Executive Coaching.
Veepomm paksule kõutsile

Sisu

...
Karl Ernst Russow

Karl Ernst Russow (12. aprill 1869, Tartu – 27. aprill 1932, Kuressaare) oli Eesti arstiteadlane.

Elulugu

Karl Ernst Russow oli Edmund August Russowi poeg, Wolfgang Russowi vend.
Lõpetas 1890 Tartus Kollmanni eragümnaasiumi, 1890–95 TÜ arstiteaduskonna, 1895–96 Heidelbergi Ülikooli arstiteaduskonna. Oli 1896–1901 kihelkonnaarst Amblas, 1901–02 ordinaator Arhangelski linnahaiglas, 1903–20 arst Tartus, aastast 1921 Kuressaares. Nädalalehe Arensburger Wochenblatt väljaandja (1925). On uurinud ka kunstiajalugu. Avaldanud monograafiat. rootsi maalikunstnikust B. Liljeforsist.
Sareta

Sareta on Saaremaa bussifirma, mis käitab Setrate ja Mercedes-Benz Sprinteri sõidukitega regulaarliine Kuressaarest Tallinna. Viie väljumisega päevas on Sareta tihedaima graafikuga Kuressaare–Tallinna–Kuressaare liini käitaja.
Kotlini kihistu

Kotlini kihistu on Vendiumi ladestu Valdai seeria kihistu. 
Eestis esineb seda kihistut Ida-Eestis.
Kihistu maksimaalne paksus Eestis on 50 m.  Selle moodustab valdavalt savi.
Kihistu Eestis ei paljandu.
August Bach

August Bach (30. august 1897 Rheydt (tänapäeval Mönchengladbach) – 23. märts 1966 Ida-Berliin) oli saksa ajakirjanik ja Saksa DV riigitegelane.
August Bach oli pärit ehitusnõuniku perekonnast. Gümnaasiumi lõpetmise järel astus ta 1916. aastal sõjaväeteenistusse. 1917. aastal langes ta Prantsuse vägede kätte sõjavangi, kuid vahetati hiljem Šveitsi kaudu prantsuse sõjavangi vastu välja. 1918–1922 õppis ta Frankfurdi Ülikoolis ja Berliini Ülikoolis ajalugu. Alates 1922. aasta aprillist kuni 1944. aastani töötas ta Sõja Põhjuste Uurimise Keskuses (Zentralstelle für Erforschung der Kriegsursachen), mille poolt välja antava ajakirja Berliner Monatshefte toimetaja ta oli. Lisaks oli ta 1937– 1944 kirjastuse Quader-Verlag omanik.
1945. aasta oktoobris oli August Bach üks Kristlik-Demokraatliku Liidu asutajatest Tüüringis. 1946–1958 töötas Bach kirjastuse juhatajana. 1949–1952 oli ta Tüüringi Maapäeva liige ja esimene asejuhataja, alates 1949. aastast Saksa DV Rahvakoja liige. 1950–1952 oli ta Kristlik-Demokraatliku Liidu Tüürigi piirkonna esimees. 1950–1955 oli ta Kristlik-Demokraatliku Liidu Rahvakoja fraktsiooni esimees. 1955–1958 oli ta Rahvakoja Maadekoja (Länderkammer) president.
1957. aasta detsembrist kuni surmani 23. märtsil 1966 oli August Bach Saksa DV Kristlik-Demokraatliku Liidu esimees.
Alfa & Omega

Alfa & Omega on Narva Aleksandri koguduse juures tegutsev segakoor; ühtlasi ainus Narvas tegutsev eestikeelne koor. Koori dirigent on Tuuliki Jürjo.
Koori asutas 2000 dirigent Tuuliki Jürjo.
Koor on osalenud muu hulgas üldlaulupidudel, samuti välismaal.
Kogudus on välja andnud albumi "Veidikene valgust".
Activision

Activision on USA videomängude arendaja ja tootja.
Ettevõte asutati aastal 1979. 1988. aastal võeti nimeks Mediacenic, aastal 1992 muudeti see tagasi Activisioniks.
Arch Enemy

Arch Enemy on Rootsi meloodilise death metali ansambel, mis tegutseb aastast 1996.
Arch Enemy asutajaks olid Carcassi, Carnage'i ja mitmes muus mõjukas Rootsi metal-bändis mänginud kitarrist Michael Amott ning Carnage'i laulja Johan Liiva, nendega liitusid ka Michaeli noorem vend, kitarrist Christopher Amott ning trummar Daniel Erlandsson. Vastloodud bänd seadis enda ülesandeks ühendada death metali agressiivsus meloodilisusega. 1996. aastal ilmus ka bändi debüütalbum Black Earth. Toona oli Arch Enemy peamiselt Michael Amotti projekt, kuna ta kirjutas nii muusika kui ka sõnad ning mängis stuudios sisse ka basskitarri.
1999. aastal liitus bändiga basskitarrist Sharlee D'Angelo ning 2000. aastal lahkus sellest laulja Johan Liiva, kelle aset hakkas täitma Saksamaa naisvokalist Angela Gossow. 2014. aasta märtsis loobus Gossow Arch Enemy laulja kohast ning asus bändi mänedžeri kohale. Seejärel sai uueks lauljaks Kanadast pärit Alissa White-Gluz, kes varem oli laulnud kodumaises ansamblis The Agonist. Sama aasta juunis ilmus ka Arch Enemy kümnes stuudioalbum War Eternal.
Vali Tali

Vali Tali (toonases kirjapildis Wali Tali) oli poliitilise satiiri ja huumori ajaleht, mis ilmus 1908. aastal Tallinnas. Ajalehe maht oli 8 lehekülge. Ajalehes avaldati luuletusi, mõttekilde, jutukesi. Toimetaja oli Juhan Lilienbach (kasutas pseudonüümi Maamees) ja väljaandja K. Osweld. Ajalehte trükiti 3000 eksemplari Narva trükikojas R. Põder ja müüdi hinnaga 7 kopikat. Ajalehte ilmestasid Hans Möldermanni karikatuurid.
Jaama tänav (Tartu)

Jaama tänav (Jamasche Straße) on tänav Tartus ja ta pikkus on umbes 3340 meetrit.
Jaama tänav algab Narva maanteelt, jätkudes sellest teisel pool Staadioni tänavana. Tänav kulgeb linna piirini, kus temast saab Tartu–Räpina–Värska maantee (nn. Räpina maantee).
Tänav ristub algusest lõpu poole minnes Mäe tänavaga (paremalt), Roosi tänavaga (risti), Kivi tänavaga (paremalt), Raatuse tänavaga (risti), Pärna tänavaga (risti), Puiestee tänavaga (vasakult), Paju tänavaga (paremalt), Jaamamõisa tänavaga (vasakult), Papli tänavaga (paremalt), Sõpruse puiesteega (paremalt), Põhja puiesteega (vasakult), Ida tänavaga (vasakult), Kadaka tänavaga (risti), Rõõmu teega (vasakult), Kaunase puiesteega (paremalt), Annemõisa tänavaga (paremalt) ja Nõlvaku tänavaga (paremalt).
Jaama tänava ääres asub Laulupeomuuseum (Jaama 14).
Jaama tänava ääres linna piiril asub Rahumäe kalmistu.
Djubbvikin

Djubbvikin (eestirootsikeelne nimi) on laht Harju maakonnas Naissaarel. 
Lahe koordinaadid on 59° 35′ N, 24° 30′ E.
Etnoloogia

Etnoloogia on teadusdistsipliin, mis tegeleb inimkogemuse, kultuuri ja ühiskonna uurimisega. Etnoloogia – sõna kõige laiemas tähenduses – kattub kultuuri- ja sotsiaalantropoloogiaga, mis seab eesmärgiks inimeseks olemise mõtestamise selle kultuurilistes ja ühiskondlikes avaldumisvormides. Etnoloogide metodoloogiliseks püüdluseks on esitada teatud inimrühma või kultuurinähtuse kohta terviklik ja seostatud analüüs, mis arvestab majanduse, poliitika, religiooni, suguluse, kunsti ja teiste eluvaldkondade omavaheliste põimumistega (holismi printsiip). Ühtlasi väärtustavad etnoloogid rahvaste (etnoste), ühiskondade, kultuuride, kultuurinähtuste süsteemset võrdlemist omavahel ja ka uurija enda taustaga: see võimaldab paremini aru saada mitte üksnes teiste rahvaste elust, vaid paremini mõista ka oma (enamasti euroameerikalikke) kultuurikategooriaid. Tänapäevast etnoloogiat iseloomustab teooriate ja lähenemisviiside interdistsiplinaarsus; kasutatakse sotsioloogia, folkloristika, semiootika jm distsipliinides rakendatud meetodeid (ja vastupidi).
1979. aasta "Võõrsõnade leksikoni" järgi on etnoloogia üldise, võrdleva etnograafia tähistamiseks 19. sajandi alguses tekkinud termin, mida nõukogude teaduses ei kasutata.
Aarne Vaik

Aarne Vaik (sündinud 15. märtsil 1942) on eesti muinsuskaitsetegelane ja Käsmu Meremuuseumi looja.
Ta on lõpetanud 1971 Tartu Riikliku Ülikooli bioloogina. Ülikooliajal osales ansamblis Rajacas.
Kanada kobras

Levik ja eluviis

Kanada kobras on levinud Põhja-Ameerika metsavööndis. Tema levila vähenes kunagi küttimise tõttu tunduvalt, kuid on tänapäevaks pärast kaitseabinõude rakendamist ja reaklimatiseerimist peaaegu taastunud. Sellepärast kuulub kanada kobras soodsas seisundis liikide hulka.
Ta suudab elada isegi tiheda inimasustusega aladel. Väikest kopra asurkonda peetakse inimasustatud aladel isegi soovitatavaks. 
Vangipõlves on kanada kopra eluiga ulatunud 19 aastani. 
Kanada kobras saab vee all olla kuni veerand tundi järjest. 
USA Montana osariigis teatakse 700 meetri pikkust kopratammi, mille kuhilpesa kõrgus ulatub iga-aastase juurdeehituse tõttu 13 meetrini. 
Euroopas on Kanada kobras introdutseeritud ainult Soome . Ta on levinud Soome kagu- ja idaosas. Soomest on kanada kobras levimas Rootsi.
Euroopa ja kanada kobras ei anna omavahel järglasi. Euroopa kopral on 48 kromosoomi ja kanada kopral 40. Venemaal on tehtud rohkem kui 27 katset neid kaht liiki hübridiseerida, kasutades isast kanada ja emast euroopa kobrast. Tulemuseks oli üks surnult sündinud järglane.

Kobras sümbolina

Ta on Kanada rahvusloom. Tema kujutis on Kanada 5-sendisel mündil. Mõnes Kanada piirkonnas peetakse teda siiski kahjuriks. 
Kanada kobras on ka USA Oregoni osariigiloom. Ta on paljude insenere ettevalmistavate õppeasutuste, sealhulgas California Tehnoloogiainstituudi ja Massachusettsi Tehnoloogiainstituudi embleemiks.
Rhadinella donaji

Levila

Neid võib kohata Oaxaca osariigis Mehhikos.
Bach (perekonnanimi)

Bach on perekonnanimi.
Annes Meister

Haridus

Annes lõpetas 2006. aastal Leisi Keskkooli. Aastal 2008 jätkas Annes õpingud Tallinnas. Seal omandas ta nii IT kui ka pagari eriala. Mille lõpetas 2010. aastal.

Looming

luuleraamat "Pühendus I" 2017 
https://www.digar.ee/arhiiv/et/raamatud/81743
luuleraamat "Pühendus II" 2018
http://www.paljasjalg.ee/toode/puhendus-ii-annes-meister/

Muu tegevus

2011. – 2015. oli Annes korraldajaks Saaremaalt 1949. aastal küüditatute kokkutulekutel. 
http://uudised.tv3.ee/eesti/uudis/2015/08/02/saaremaal-toimus-represseeritute-kokkutulek-keda-uhendavad-siberi-aastad
2011. asutal asutas Annes koos oma sõbraga MKR klubi ehk Muheda Külarahva Klubi, mille tegevusalaks on päevahuumoriga seonduv ja kus Annes tegevana oli 2018 aasta suveni.
Evald Rajavee

Evald Rajavee (aastani 1936 Ulfsak, 22. jaanuar 1924 Valga – 12. jaanuar 2004 Tallinn) oli Eesti kiirguskeemiateadlane.

Elulugu

Evald Rajavee oli raudteelase poeg ja Olaf Rajavee vend.
Lõpetas 1944 Valga Reaalgümnaasiumi ja 1951 Tallinna Polütehnilise Instituudi; keemiakandidaat (1964, Eesti Teaduste Akadeemia), väitekiri "Põlevkivi termilise töötlemise heitvete fenoolid ja nende eraldamine". Töötanud 1951–1963 mitmesugustel ametikohtadel Kohtla-Järve Põlevkivitöötlemise Kombinaadis ja Põlevkivi Uurimise Instituudis. 1963–1966 NSV Liidu Plaanikomitee Balti majanduspiirkonna keemiatööstuse peaspetsialist, 1967–1983 Läti Teaduste Akadeemia Puidukeemia Instituudi kiirguskeemia labori juhataja, 1984–1991 Eesti NSV TA Keemia Instituudi vanemteadur ja juhtivteadur.

Teadustöö

Uurinud põlevkivi termilise töötlemise heitvete fenoole ja nende eraldamist, kõrgmolekulaarsete ühendite kiirguskeemia probleeme, radikaalide tekkemehhanismi makromolekulide radiolüüsil, gammakiirguse efekte tselluloosi ja polüetüleeni makromolekulides. Üle 100 teadustrükise ja 10 autoritunnistust.
Saarik

Saarik on saare enamusega puistu.
Tõrva vallas Jeti külas asuv ohvrihiis Lindsi saarik on muinsuskaitse all.
Vana-Sõtke mõis

Vana-Sõtke mõis (saksa keeles Alt-Söttküll) oli mõis Vaivara kihelkonnas Virumaal.
Mõisast on teateid alates 1469. aastast.
Keava raamatukogu

Keava raamatukogu on raamatukogu Rapla maakonnas Kehtna vallas Keava asulas. Raamatukogu juhataja on Marika Tali.
Leopold, Baieri prints

Leopold Maximilian Joseph Maria Arnulf, Baieri prints (9. veebruar 1846 München – 28. september 1930 München) oli keiserliku Saksamaa sõjaväelane, kindralfeldmarssal.
1905. aastast oli ta Baieri ja 1916. aastast Preisi kindralfeldmarssal, alates 29. augustist 1916 Saksa idavägede ülemjuhataja (Oberbefehlshaber Ost). Viimases ametis juhtis ta ka Saksa okupatsioonivägesid Eestis 1917–1918.
Sendero Luminoso

Sendero Luminoso, mille ametlik nimetus on Peruu Kommunistlik Partei – Sendero Luminoso, on Peruu terroriorganisatsioon, mille ideoloogias on marksistlikke, leninistlikke ja maoistlikke sugemeid. 
Sendero Luminoso ehk Hiilgava Tee eesmärk on asendada kõik Peruu valitsemisorganid, mida rühmitus peab kodanlikeks, maarahva revolutsioonilise kommunistliku režiimiga, mis väidetavalt saab alguse maoistliku Uue Demokraatia ideest. 1980. aastal vallandus Peruus suur terrorismilaine, mille peamine liikumapanev jõud oli Sendero Luminoso kuni selle liidri Abimael Guzmán Reynoso arreteerimiseni 1992. aastal.  Pärast seda on olnud üksikuid terrorismiilminguid. Sendero Luminoso ideoloogial ja meetoditel on olnud suur mõju teiste maoistlike mässuliste rühmituste tekkele nagu Nepali Kommunistlik Partei jt.
Sendero Luminoso on saanud rahvusliku ja rahvusvahelise hukkamõistu osaks ääretu julmuse tõttu, mida näitab vägivalla kasutamine maarahva, ametiühingute juhtide ja rahva valitud esindajate vastu, aga ka rünnakud eraomandile ja riiklikule taristule (kõrgepinge alajaamade hävitamine; teede, sildade, raudtee, puhastusjaamade jms õhkimine) ning elanikkonna kõige vaesemate, politseinike ja sõjaväelaste vastu. Peruu vabariik, Euroopa Liit  ja Kanada peavad Sendero Luminosot terroriorganisatsiooniks. Rühmitus on lisatud ka USA terroriorganisatsioonide nimekirja.  
Peruu tõe- ja lepituskomisjoni hinnangul põhjustas Sendero Luminoso 1980.–2000. aastani 31 331 inimese surma.
Söréd

Söréd on küla ja vald Ungaris Fejéri komitaadis Móri alampiirkonnas.
Valla pindala on 6,25 km².
2010. aastal oli valla elanike arv 491.
Rahvastiku tihedus oli 78,56 in/km².
Kohtla-Järve – Kukruse – Tammiku maantee

Kohtla-Järve – Kukruse – Tammiku maantee (varem Kohtla-Järve – Kukruse maantee, registrinumber 93) on üks Eesti tugimaanteedest.
See saab alguse Tallinna–Narva maantee 154. kilomeetril. Tee pikkus on 20,6 km. Tee lõpeb Jõhvi–Tartu–Valga maantee 5. kilomeetril. Kohtla-Järvel Järve linnaosas kannab tee tänavanimesid Uus-Tehase tänav ja Järveküla tee, Kukruse linnaosas nime Jõhvi maantee ning Tammiku alevikus ja Ahtme linnaosas nime Tammiku tänav.
Kagupoolne osa teest (Kukruselt Tammikule) arvati maantee koosseisu 2010. aastal. Varasema Kohtla-Järve – Kukruse maantee pikkus oli 10,7 km, see lõppes Tallinna–Narva maantee 159. kilomeetril.

Asulad maanteel

Ontika küla, Kohtla-Järve linn (Järve linnaosa), Järve küla, Peeri küla, Kohtla-Järve linn (Kukruse linnaosa), Täkumetsa küla, Kabelimetsa küla, Sompa küla, Pauliku küla, Tammiku alevik, Puru küla, Kohtla-Järve linn (Ahtme linnaosa).
Georgi Gause

Georgi Frantsevitš Gause (Георгий Францевич Гаузе; transkriptsioonis vene keelest Georgi Frantsevitš Gauze; inglise keeles ka Georgii Frantsevich Gause; 1910–1986) oli vene mikrobioloog ja ökoloog.
Uurides eksperimentaalselt veeorganismide kooseksisteerimist, sõnastas ta 1934. aastal liikide eksklusioonireegli ehk Gause reegli.

Kirjandust

Kingsland, Sharon E. 1988. Modeling Nature: Episodes in the History of Population Ecology. Chicago: The University of Chicago Press, lk. 146-162.
Dissident

Dissidentlik liikumine Eestis

Vastupanu Nõukogude okupatsioonivõimule avaldus Eestis okupatsiooni algusest peale eri vormides, nii otsese relvastatud vastupanuvõitlusena (metsavennad) kui ka relvastamata vastupanuvõitluse näol – okupatsiooni eitava ja Eesti iseseisvuse taastamist nõudva kirjanduse, lendlehtede jms levitamisena. 
1960. aastatel hakati vastupanuvõitlust NSV Liidus jm sotsialismileeri maades nimetama dissidentluseks ja kommunistlikule võimule poliitilise vastupanu osutajaid dissidentideks. Dissidentide tegevus oli enamasti illegaalne ja võimu eest varjatud. 
Eesti dissidentide hulka kuulusid Artjom Juskevitš, Mati Kiirend, Kalju Mätik, Sergei Soldatov, Arvo-Gunnar Varato, Sven Kreek, Jüri Kukk, Mart Niklus, Viktor Niitsoo, Veljo Kalep, Uno Toru, Heiki Ahonen, Arvo Pesti, Lagle Parek, Enn Tarto, Harri Mõtsnik jt.
Linnamäe rändrahn

Linnamäe rändrahn on rändrahn Viljandi maakonnas Põhja-Sakala vallas Lõhavere külas, Lõhavere linnamäest 300 meetrit kirdes võsastunud sooheinamaa ja metsa piiril.
Raskesti leitav. Mõõtmeteks on 5,0x3,0x1,3 meetrit ning ümbermõõt on 15,6 meetrit. Linnamäe rändrahn on madal, lapiku kujuga. Looduskaitse all on alates 1959. aastast.
Natalie Zemon Davis

Natalie Zemon Davis (sündinud 8. novembril 1928 Detroitis) on Ameerika Ühendriikide ajaloolane, silmapaistvamaid mikroajaloo esindajaid.
Zemon Davise vanemad olid Leedust USA-sse emigreerunud juudid. Et tema vanemad polnud kuigivõrd usklikud, ei mõjutanud judaism eriti ka tema noorust. Hiljem, täiskasvanuna, hakkas ta selle vastu tunduvalt enam huvi tundma.
Ajaloolasena on Davis uurinud peamiselt seni ajaloolaste peatähelepanu alt välja jäänud valdkondi, nagu naiste eluolu möödunud aegadel, marginaalsed grupid (juudid, mustlased, moslemid) keskaegses Euroopas jms. Tema kuulsaimaks teoseks on aga 1982. aastal valminud raamat "Martin Guerre'i tagasitulek", mis oli omamoodi kõrvalproduktiks samanimelisele Prantsuse filmile (Le Retour de Martin Guerre). Raamat on ilmunud ka eesti keeles. Oma ajalooteoreetilistelt vaadetelt on Davis mitme üheaegselt kehtiva ja omavahel ühitamatu tõe teooria pooldaja.

Tunnustused

Natalie Zemon Davis valiti 2011. aastal Ameerika Filosoofiaseltsi liikmeks.

Isiklikku

Natalie Davis on abielus USA-Kanada matemaatiku ja ulmekirjaniku Chandler Davisega.
Tauno Võhmar

Tauno Võhmar (sündinud 20. oktoobril 1971 Kohtla-Järvel) on Eesti poliitik, Jõhvi vallavanem aastatel 2005–2014. 
Võhmar on lõpetanud Eesti Põllumajandusülikooli mehhaniseerimise erialal. Ta on töötanud metallifirma Tametec müügijuhi ja Eesti Gaasi Virumaa müügipiirkonna juhina.

Poliitiline tegevus

2002. aasta kohalike omavalitsuse valimiste järel sai Võhmar Res Publica liikmena Toila vallavanemaks, vahetades välja senise vallavanema Bruno Uustali. 2005. aastast oli ta Toila vallavolikogu esimees. Kuni 2008. aastani töötas ta paralleelselt Toila vallavolikogu esimehe ja Jõhvi vallavanemana.
2006. aastal astus Võhmar Res Publicast välja ning oli kuni 2010. aastani parteitu.
10. augustist 2010 kuni 29. detsembrini 2014 kuulus Võhmar Reformierakonda. Erakonda astudes sai ta ühtlasi 8500. reformierakondlaseks. 2015. aasta Riigikogu valimistel kandideeris ta Ida-Virumaal IRL.i nimekirjas ning kogus 716 häält.
1. juunil 2015 alustati Võhmari suhtes kriminaalmenetlust võimaliku usalduse kuritarvitamise pärast Jõhvi vallavanema ametis.

Isiklikku

Tauno Võhmar on püsisuhtes, peres on kaks last.